પાછલા ત્રણ દિવસોમાં ટ્રાફિક પોલીસે ગાયોને ઘાસચારો નાખનારા, શાકભાજી અને પાણીપુરીના ફેરિયાઓની લારીઓ જપ્ત કરી છે. આ વિક્રેતાઓને ટ્રાફિકમાં સમસ્યા પેદા કરવા માટે દંડ પણ કરાયો છે. ઉપરાંત ઘાટલોડિયા, સોલા, નિકોલ અને ઓઢવ જેવા વિસ્તારમાં રસ્તા પર રખડતાં 300 જેટલા ઢોરોને પોલીસે જપ્ત કર્યા છે. શહેર પોલીસ ગુરુવારે નો-પાર્કિંગ ઝોનમાં પાર્ક કરેલા 2,060 વાહનોને 2.06 લાખનો દંડ કર્યો, જ્યારે ટો કરેલા 462 વાહનોના માલિકો પાસેથી 3.68 લાખનો દંડ વસૂલ કર્યો હતો.